
ЕЎРАЗІЙСКАЯ ЭКАНАМІЧНАЯ КАМІСІЯ

САВЕТ


РАШЭННЕ

	«23» верасня 2022 г.
	         № 141
	   г. Масква


Аб унясенні змяненняў у некаторыя рашэнні Савета Еўразійскай эканамічнай камісіі ў частцы маркіроўкі лекавых сродкаў для медыцынскага прымянення і ветэрынарных лекавых сродкаў
У адпаведнасці з артыкуламі 30 і 56 Дагавора аб Еўразійскім эканамічным саюзе ад 29 мая 2014 года, пунктам 14 Пратакола аб прымяненні санітарных, ветэрынарна-санітарных і каранцінных фітасанітарных мер (дадатак № 12 да Дагавора аб Еўразійскім эканамічным саюзе ад 29 мая 2014 года), артыкуламі 7 і 8 Пагаднення аб адзіных прынцыпах і правілах абарачэння лекавых сродкаў у рамках Еўразійскага эканамічнага саюза ад 23 снежня 2014 года, пунктамі 57, 84 і 97 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:

1. Унесці ў рашэнні Савета Еўразійскай эканамічнай камісіі змяненні згодна з дадаткам.  
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.
Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	М. Грыгаран
	І. Петрышэнка
	 С. Жумангарын
	 А. Касымаліеў
	А. Авярчук


	
	ДАДАТАК
да Рашэння Савета

Еўразійскай эканамічнай камісіі
ад 23 верасня 2022 г. № 141


ЗМЯНЕННІ,

якія ўносяцца ў рашэнні Савета Еўразійскай 
эканамічнай камісіі 
1. У Патрабаваннях да маркіроўкі лекавых сродкаў для медыцынскага прымянення і ветэрынарных лекавых сродкаў, зацверджаных Рашэннем Савета Еўразійскай эканамічнай камісіі 
ад 3 лістапада 2016 г. № 76:
а) пункт 2 пасля абзаца першага дапоўніць абзацам наступнага зместу: 

«Для арфанных і высокатэхналагічных лекавых прэпаратаў дапускаецца нанясенне маркіроўкі толькі на рускай або англійскай мове пры наяўнасці звестак аб гэтым у экспертнай справаздачы па ацэнцы бяспекі, эфектыўнасці і якасці, падрыхтаванай у адпаведнасці з дадаткам № 16 да Правіл рэгістрацыі і экспертызы лекавых сродкаў для медыцынскага прымянення, зацверджаных Рашэннем Савета Еўразійскай эканамічнай камісіі ад 3 лістапада 2016 г. № 78, і ў раздзеле «Маркіроўка» нарматыўнага дакумента па якасці лекавага прэпарату, зацверджанага ўпаўнаважаным органам рэферэнтнай дзяржавы. Пры гэтым неабходна нанясенне маркіроўкі з выкарыстаннем дадатковай этыкеткі (стыкера) на другасную ўпакоўку на рускай мове (у выпадку яе адсутнасці ў зыходным варыянце маркіроўкі) і на дзяржаўнай мове дзяржавы-члена, на тэрыторыі якой ажыццяўляецца абарачэнне такіх лекавых прэпаратаў (пры наяўнасці адпаведных патрабаванняў у заканадаўстве дзяржавы-члена).»;

б) у абзацы дзявятым пункта 4 словы «правіламі рэгістрацыі і экспертызы лекавых сродкаў для медыцынскага прымянення, якія зацвярджаюцца Еўразійскай эканамічнай камісіяй (далей – Камісія)» замяніць словамі «Правіламі рэгістрацыі і экспертызы лекавых сродкаў для медыцынскага прымянення»;

в) у абзацы трэцім пункта 22 словы «лекавых прэпаратаў і агульнай характарыстыцы лекавых прэпаратаў» замяніць словамі «лекавага прэпарату і агульнай характарыстыцы лекавага прэпарату», слова «Камісіяй» замяніць словамі «Еўразійскай эканамічнай камісіяй»;

г) у абзацы другім пункта 30 словы «лекавых прэпаратаў і агульнай характарыстыцы лекавых прэпаратаў» замяніць словамі «лекавага прэпарату і агульнай характарыстыцы лекавага прэпарату»;

д) у абзацы першым пункта 36 слова «Камісіяй» замяніць словамі «Еўразійскай эканамічнай камісіяй»;

е) у абзацы першым і сказе першым падпункта «а» пункта 38 слова «правіламі» замяніць словам «Правіламі»;

ж) у сказе першым абзаца другога пункта 39 словы «лекавых прэпаратаў і агульнай характарыстыцы лекавых прэпаратаў» замяніць словамі «лекавага прэпарату і агульнай характарыстыцы лекавага прэпарату».

2. У Правілах рэгістрацыі і экспертызы лекавых сродкаў для медыцынскага прымянення, зацверджаных Рашэннем Савета Еўразійскай эканамічнай камісіі ад 3 лістапада 2016 г. № 78:

а) у пункце 1.3.2 Патрабаванняў да дакументаў рэгістрацыйнага дасье (у фармаце агульнага тэхнічнага дакумента) (дадатак № 1 да ўказаных Правіл) словы «на рускай мове» выключыць;
б) у пункце 1.3.2 Патрабаванняў да фармату і размяшчэння дакументаў рэгістрацыйнага дасье лекавага прэпарату ў фармаце агульнага тэхнічнага дакумента (АТД) (дадатак № 4 да ўказаных Правіл) словы «на рускай мове» выключыць.

